送元待制知福州
作者：鄭獬
朝代：宋

paragraphs: 常公廊廟姿，龍節殿南區。
鑿開文章源，儒學比蜀都。
儀儀天章老，秀色發東吳。
相望三百載，還擁朱轓車。
風帆入天境，雲際如飛鳬。
到郡省風俗，少住使君旟。
邦人愛文字，小吏亦詩書。
歐生死北土，仙山失璠璵。
魁怪遂橫行，聖人惡奪朱。
願公正禮法，引之君子塗。
騤騤萬馬群，必有真龍駒。
它時楊得意，自可薦相如。